**Препис-извлечение!**

**ОБЩИНСКИ СЪВЕТ – РУСЕ**

**РЕШЕНИЕ № 1427**

**Прието с Протокол № 50/13.07.2023 г.**

 На основание чл. 21, ал. 2, във връзка с чл.21, ал.1, т.6 и с чл.17, ал.1, т.5 от ЗМСМА Общинският съвет реши:

 1. Приема отчета за приходите и разходите по провеждането на 62-то издание на Международния фестивал „Мартенски музикални дни” 2023 г., съгласно Приложение 1, Приложение 2 и Приложение 3.

**ПРЕДСЕДАТЕЛ:**

 **(Иво Пазарджиев)**

*Приложение 2*

 **ОБЩИНА РУСЕ**

**62. МЕЖДУНАРОДЕН ФЕСТИВАЛ**

 **“МАРТЕНСКИ МУЗИКАЛНИ ДНИ” 2023**

**ОТЧЕТ**

 **ПРИХОДИ**:

|  |  |  |
| --- | --- | --- |
| ИЗТОЧНИЦИ | **План****2023** | **Отчет****2023** |
| 1. **ОБЩИНА РУСЕ**
 | **145000** | **145000** |
| **2. ПРИХОДИ ОТ ДРУГИ ИЗТОЧНИЦИ в т.ч.:** | **133000** | **148400** |
| 2.1. Министерство на културата по проект (трансфер)  | 56000 | 56200 |
| 2.2. Приходи от билети, спонсорство, проекти и дарения в т.ч.: | **77000** | **92200** |
| Приходи от продажба на билети  | 25000 | 38867 |
| Приходи от спонсорство, реклама и дарения  |  52000 |  53333 |
|  **ОБЩО:** | **278000** | **293400** |

####  РАЗХОДИ:

|  |  |  |
| --- | --- | --- |
| ДЕЙНОСТИ | **План****2023** | **Отчет 2023** |
| **1. КОНЦЕРТНА ПРОГРАМА (възнаграждения, сам. билети, хотели)** | **237288** | **242310** |
| 2. ОРГАНИЗАЦИОННО – ТЕХНИЧЕСКИ РАЗХОДИ, в т.ч.: | **40712** | **44695** |
| 2.1. Сценичен, технически и обслужващ персонал  | 7000 | 7060 |
| 2.2. Реклама, в т.ч. печатна, интериорна и екстериорна реклама  | 8000 | 7535 |
| 2.4. Трансфер на гостуващ ансамбъл от Букурещ и обратно  | 1300 | 1300 |
| 2.5. Акордиране, автори на текстове за печатните концертни програми  | 3900 | 5860 |
| 2.6. Други организационни, в т.ч.: осигурителни вноски, авторски права, командировки, изложби, телевизионни излъчвания на концерти, членски внос БФА и др. | 14900 | 22940 |
| Общо разходи: | **278000** | **287005** |

 **ПРЕДСЕДАТЕЛ:**

 **(Иво Пазарджиев)**

 ***Приложение 3***

 **ОБЯСНИТЕЛНА ЗАПИСКА**

**ПО ИЗПЪЛНЕНИЕТО НА БЮДЖЕТА НА 62. МФ «ММД» ПРЕЗ 2023**

С Решение № 1166 на Общински съвет – Русе, прието с Протокол №43 от 13.12. 2022, за провеждането на 62. МФ “Мартенски музикални дни” през 2023 г. е утвърдена **обща рамка на бюджета** по приходите и по разходите в размер на **278 000 лв., в т.ч. общинско финансиране от 145 000 лв.**

**ИЗПЪЛНЕНИЕ НА БЮДЖЕТА ПО ПРИХОДИТЕ**

При уточнен план на приходите от **278 000** лв. изпълнението на приходната част е в размер на **293 400 лв.** и включва **преизпълнение на приходите от други източници със 15 400 лв.** и формиран икономия в размер от **6 395 лв.**, **като за първа година приходите, привлечени от други източници надвишават с почти 2% размера на общинската субсидия.**

*Таблица 1*

|  |  |  |  |
| --- | --- | --- | --- |
| **Източници** | **Уточнен план** | **Отчет** | **% от общите приходи** |
| **ОБЩО ПРИХОДИ:**  | **278000** | **293400** |  |
| 1. Общински бюджет  | 145000 |  145000 |  **49,42%** |
| 2. Приходи от други източници  | 133000 |  148400 | **51,00%** |

*Таблица 2*

|  |  |  |
| --- | --- | --- |
| **Приходи от други източници** | **Уточнен план** | **Отчет** |
| **Общо приходи от други източници в т.ч.** | **133000** | **148400** |
| Министерство на културата (трансфер)  | 56000 | 56200 |
| Продажба на билети  |  25000 | 38867 |
| Спонсорство, реклама и дарения | 52000 | 53333 |

Видно от данните в *Таблица 2* **най-значително е преизпълнението на приходите от продажба на билети спрямо уточнения план** **– общо 38 867** **лв**., което надвишава планираното с 13 867 лв., като оформя **ръст на приходите от продажба на билети от 36%** спрямо уточнения план.

**Приходите от спонсорства, реклама и дарения** **също бележат ръст и формират дял от 36%** спрямо общо набраните средства от други източници.

С най-висок дял в структурата на приходите от други източници е приносът на Министерството на културата, с дял от 38 % спрямо общо набраните средства от други източници.

**ИЗПЪЛНЕНИЕ НА БЮДЖЕТА ПО РАЗХОДИТЕ**

Извършените разходи са в рамките на постъпилите приходи, като анализът по разходната част на бюджета визира целия период на подготовка и реализация на фестивала от м. декември на 2022 г. до м. юни на текущата календарна година.

Като цяло анализът на данните от приложените две таблици показва икономично и балансирано разходване на средствата, предвидени за издръжката на фестивала.

Данните в *Таблица 3* отразяват структурата на разходната част от бюджета на фестивала, като 84 % от бюджета съставляват програмните разходи. Делът на средствата за организационно-технически разходи възлиза на 16% и показва един изключително разумен баланс в съотношението с програмните разходи.

Поради обективно възникнали в хода на изпълнението на бюджета обстоятелства, в разходната част на бюджета се наблюдава превишение на някои от предвидените по отделните пера средства от уточнения план с 9 005 лв., което обаче е изцяло балансирано от преизпълнението на приходите от други източници. Заедно с това е постигната икономия и формиран преходен остатък в размер на 6 395 лв. спрямо общо набраните приходи в размер на 293 400 лв.

 *Таблица 3*

|  |  |  |  |
| --- | --- | --- | --- |
| **Разходи** | **Уточнен план** | **Отчет** | **% от общите разходи** |
| **Общо разходи в т.ч.:** | **278000**  | **287005** |  |
| 1. Програмни разходи, в т.ч. хонорари, самолетни билети и хотелско настаняване | 237288 | 242310 | 84% |
| 2. Организационно-технически разходи  |  40712 | 44695 | 16% |

 Анализът на *Таблица 4* – „Организационно-технически разходи“, показва преразход с 3 983 лв. спрямо планираните средства, което се дължи основно на повишените с около 25% цени на „Музикаутор“ за изплащане на авторските права.

*Таблица 4*

|  |  |  |
| --- | --- | --- |
| **Организационно-технически разходи** | **Уточнен план** | **Отчет** |
| **Общо организационно-технически разходи в т.ч.:** | **40712** | **44695** |
| 1. Сценичен, технически и обслужващ персонал | 7000 | 7060 |
| 2. Реклама, в т.ч. интериорна и екстериорна реклама  | 8000 | 7535 |
| 3. Трансфери на участници Русе – Букурещ – Русе с автобуси | 1300 | 1300 |
| 4. Акордиране, автори на текстове за концертните програми | 3900 | 5860 |
| 5. Други организационни, в т.ч. авторски права, осигурителни вноски по ЗКПО и ЗДДФЛ, командировки, изложби, интернет услуги, чл. внос БФА и др.  |  14900 | 22940 |

Съществен за настоящия анализ е и фактът, че една не малка част от **преките разходи** по бюджета, **възлизащи на над 20%, са реализирани в полза на местната общност и генерират преки икономически ползи за града** (хотелиери, печатарски и транспортни услуги, наети за техническо и организационно обслужване на фестивала местни екипи и др.) Ще прибавим и **икономическия ефект,** който фестивалът произвежда върху развитието на местния бизнес (ресторантьори и търговски обекти) с пребиваването в Русе на над 700 български и чуждестранни участници от програмата на фестивала.

**Изводи по изпълнението на бюджета за 62. МФ „ММД” 2023 год.**

* Преизпълнение на приходната част на бюджета с 15 400 лв.;
* Формирана икономия в размер на 6 395 лв.;
* Постигнат реален икономически ефект в полза на местната общност*;*

**ПРЕДСЕДАТЕЛ:**

**(Иво Пазарджиев)**